Paxta xomashyosini yetishtirishda tomchilatib sugʻorish texnologiyalaridan keng foydalanish uchun qulay shart-sharoitlar yaratishga oid kechiktirib boʻlmaydigan chora-tadbirlar toʻgʻrisida
(resolution, 2023-04-03)

Soʻnggi yillarda mamlakatimizda sugʻoriladigan yerlarning meliorativ holatini yaxshilash va suv resurslaridan foydalanish samaradorligini oshirish boʻyicha choralar koʻrildi. 2008 — 2017-yillar mobaynida Davlat budjetidan 2 172,8 km irrigatsiya tizimlari, 368,8 km lotokli sugʻorish tarmoqlari, 347 dona gidrotexnik inshootlar, shuningdek, 83,7 kub m/sek umumiy suv uzatish hajmiga ega boʻlgan nasos stansiyalari, umumiy hajmi 1 581,3 mln kub/m boʻlgan suv omborlari va boshqa obyektlarni qurish va rekonstruksiya qilish uchun 3,2 trln soʻmdan ortiq mablagʻ ajratildi, buning natijasida 1,7 mln gektardan ortiq sugʻoriladigan maydonlarning suv taʼminotini yaxshilashga erishildi. Bundan tashqari, ushbu davr ichida melioratsiya obyektlarini qurish, rekonstruksiya qilish va taʼmirlash ishlariga 2,5 trln soʻm ajratilib, 2,5 mln gektar sugʻoriladigan maydonlarning meliorativ holati yaxshilanishiga, yer osti suvlarining barqarorligi taʼminlanishiga va meʼyorda ushlab turilishiga erishildi. Shu bilan birga, ishlarning haqiqiy holati tahlili qishloq xoʻjaligida, ayniqsa, paxta xomashyosini yetishtirishda ilmiy asoslangan agrotexnika tadbirlarini amalga oshirish va sugʻorishning suvni tejaydigan texnologiyalarini joriy etishda jiddiy qoloqliklarga yoʻl qoʻyilayotganligidan dalolat bermoqda, xususan: birinchidan, tomchilatib sugʻorish texnologiyalarini joriy etish, mazkur texnologiyalarni qoʻllayotgan paxta xomashyosining ishlab chiqaruvchilarini, shuningdek, tomchilatib sugʻorish tizimlari va ushbu tizimlarni butlovchi qismlar bilan taʼminlovchi mahalliy ishlab chiqaruvchilarni davlat tomonidan qoʻllab-quvvatlashning samarali mexanizmlari mavjud emas; ikkinchidan, yuqori hosildorlikka, tabiiy va mehnat resurslaridan samarali foydalanishga erishishni taʼminlaydigan, respublikaning tuproq-iqlim va boshqa sharoitlarni hisobga olgan holda ishlab chiqilgan tomchilatib sugʻorish texnologiyasini joriy qilishning ilmiy asoslangan agrotexnika qoidalari mavjud emas; uchinchidan, zamonaviy tomchilatib sugʻorish tizimlari va ularning butlovchi qismlarini ishlab chiqarish, loyihalash va qurish, paxta xomashyosini yetishtirishda mahsulot sifatini nazorat qilish masalalari eʼtibordan chetda qolmoqda; toʻrtinchidan, tomchilatib sugʻorish tizimidan foydalangan holda yetishtirishga moʻljallangan navlarni yaratish maqsadida qishloq xoʻjaligi ekinlarining, ayniqsa gʻoʻzaning mahalliy navlari seleksiyasi sohasida ilmiy izlanishlarni jadallashtirishga kuchli zarurat mavjud; beshinchidan, qishloq xoʻjaligi mahsulotlarini ishlab chiqarishda tomchilatib sugʻorish texnologiyasini joriy qilish uchun zarur boʻlgan qishloq xoʻjaligi texnikasi, mashina va mexanizmlarini ishlab chiqarish yoʻlga qoʻyilmagan; oltinchidan, sugʻorishning suvni tejaydigan zamonaviy texnologiyalaridan foydalanish va ilmiy asoslangan agrotexnika qoidalarini, shuningdek, ilgʻor xorijiy tajriba va nou-xaularni amaliyotga joriy qilish boʻyicha kadrlarni tayyorlash, qayta tayyorlash va malakasini oshirish tizimlari zamonaviy talablarga javob bermaydi. Suv resurslaridan oqilona va tejamli foydalanish, sugʻoriladigan yerlarning meliorativ holatini yanada yaxshilash, qishloq xoʻjaligi ekinlarining, ayniqsa gʻoʻza hosildorligini oshirish, shu asosda qishloq xoʻjaligi ishlab chiqarishining barqaror faoliyat yuritishini taʼminlash maqsadida: 1. Quyidagilar gʻoʻza yetishtirishda tomchilatib sugʻorish tizimini joriy qilishni yanada kengaytirishning ustuvor yoʻnalishlari etib belgilansin: gʻoʻza yetishtirishda tomchilatib sugʻorish texnologiyalaridan foydalanish boʻyicha loyihalarni amalga oshirayotgan paxta xomashyosi ishlab chiqaruvchilarini davlat tomonidan qoʻllab-quvvatlashning taʼsirchan tizimini joriy etish, tomchilatib sugʻorish tizimlari va ularning butlovchi qismlarini ishlab chiqaruvchilarni ragʻbatlantirish mexanizmini takomillashtirish; mavjud suv resurslaridan samarali foydalanish, tomchilatib sugʻorish yoʻli bilan gʻoʻza yetishtirish sohasidagi innovatsion gʻoyalar, ilmiy-tadqiqot ishlanmalari, zamonaviy texnologiyalar va ilmiy yutuqlarni keng joriy etish; respublika hududlarining tuproq-iqlim va boshqa sharoitlarini hisobga olgan holda tomchilatib sugʻorish texnologiyalarini qoʻllash uchun ilmiy-amaliy va uslubiy asoslarini shakllantirish; tomchilatib sugʻorish texnologiyalarini qoʻllagan holda paxta yetishtirishda foydalaniladigan qishloq xoʻjaligi texnikasi, mashina va mexanizmlarni, shuningdek, mineral oʻgʻitlar ishlab chiqarishni yoʻlga qoʻyish; sugʻorishning suvni tejaydigan texnologiyalarini joriy etish va undan foydalanish boʻyicha mutaxassis kadrlarni tayyorlash, qayta tayyorlash va malakasini oshirishni tashkil etish. 2. 2018-yilda “Ishtixon Nurli Davr” (Ishtixon tumani) va “Maroqand Klaster” (Narpay tumani) fermer xoʻjaliklari hamda “PengSheng” oʻzbek-xitoy qoʻshma korxonasi (Sirdaryo tumani) tomonidan 200 gektardan ortiq maydonda tomchilatib sugʻorish tizimini joriy etish boʻyicha loyihalar amalga oshirilgan boʻlib, bu usul ushbu maydonlarda suvni ikki barobar tejash bilan birga, har gektardan 40 — 45 sentnergacha, respublika boʻyicha oʻrtacha hosildorlikdan 1,5 — 1,7-marta yuqori koʻrsatkichga erishish imkonini berganligi maʼlumot uchun qabul qilinsin. 3. Tomchilatib sugʻorish texnologiyasini joriy qilgan paxta xomashyosi ishlab chiqaruvchilar, shuningdek, tomchilatib sugʻorish tizimlari va ularning butlovchi qismlarini ishlab chiqaruvchilarni davlat tomonidan qoʻllab-quvvatlashning shunday tartibi belgilansinki, unga muvofiq: g) paxta xomashyosining mahalliy ishlab chiqaruvchilari, shuningdek tomchilatib sugʻorish tizimi ishlab chiqaruvchilari tomonidan olib kiriladigan, tomchilatib sugʻorish texnologiyasini joriy etish uchun zarur boʻlgan butlovchi qismlar va xomashyo 2021-yilning 1-yanvariga qadar 1-ilovadagi roʻyxatga muvofiq bojxona bojini toʻlashdan ozod etiladi. 4. Oʻzbekiston Respublikasi Vazirlar Mahkamasining suvni tejaydigan sugʻorish texnologiyalarini joriy etishga koʻmaklashuvchi ishchi guruhlarni (keyingi oʻrinlarda — ishchi guruhlar) 2-ilovaga muvofiq namunaviy tarkibda tashkil etish toʻgʻrisidagi taklifiga rozilik berilsin. Belgilansinki: a) ishchi guruhlarning asosiy vazifalari quyidagilar hisoblanadi: suvni tejaydigan sugʻorish tizimlarini jadal va toʻliq joriy etishda qishloq xoʻjaligi ishlab chiqaruvchilariga huquqiy va tashkiliy-texnik yordam koʻrsatish; suvni tejaydigan sugʻorish texnologiyalarini joriy etadigan qishloq xoʻjaligi ishlab chiqaruvchilariga servis tashkilotlari hamda suvni tejaydigan sugʻorish tizimlarini ishlab chiqaruvchilar tomonidan sifatli servis xizmat koʻrsatilishini tashkil etishni taʼminlash; qishloq xoʻjaligi ishlab chiqaruvchilariga, shu jumladan suvni tejaydigan sugʻorish tizimlarini qurish boʻyicha namunaviy loyihalarni taqdim etish orqali sugʻorishning suvni tejaydigan sugʻorish texnologiyalarini joriy etish uslublarini oʻzlashtirishda amaliy yordam koʻrsatish; byurokratik toʻsiqlarni bartaraf etish, shuningdek, qishloq xoʻjaligi ishlab chiqaruvchilariga suvni tejaydigan sugʻorish tizimlarini joriy etish uchun kredit olishda amaliy koʻmaklashish; suvni tejaydigan sugʻorish tizimlarining joriy qilinishini va undan foydalanish samaradorligini, jumladan, sugʻorish suvi, mineral oʻgʻitlar va boshqa moddiy-texnik resurslarni ishlatish hajmlarini qisqartirish koʻrsatkichlarining tizimli monitoring qilinishini tashkil etish; aniqlangan muammoli masalalarni hal etish boʻyicha tezkor choralar koʻrish va Oʻzbekiston Respublikasi Vazirlar Mahkamasiga har oyda maʼlumot taqdim etib borish; b) Oʻzbekiston Respublikasi Vazirlar Mahkamasining Agrar va oziq-ovqat sohalarini rivojlantirish masalalari kotibiyati ishchi guruhlar faoliyatini muvofiqlashtiruvchi (keyingi oʻrinlarda — Muvofiqlashtiruvchi) hisoblanadi; v) Oʻzbekiston Respublikasi Suv xoʻjaligi vazirligi Muvofiqlashtiruvchining ishchi organi hisoblanadi; g) Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari ishchi guruhlarning ishchi organlari hisoblanadi. Belgilansinki, ishchi guruhlar Oʻzbekiston Respublikasi Prezidentining 2018-yil 11-sentabrdagi “Hududlarda tadbirkorlik tashabbuslari va loyihalarini jadal amalga oshirishni tashkil etish chora-tadbirlari toʻgʻrisida”gi PQ-3939-son qaroriga muvofiq tashkil etilgan tadbirkorlikni qoʻllab-quvvatlash va rivojlantirish boʻyicha hududiy guruhlar bilan yaqin hamkorlikda faoliyat yuritadi. 5. 2019-2020-yillarda paxta xomashyosini yetishtirishda tomchilatib sugʻorish texnologiyasini joriy etish boʻyicha “Yoʻl xaritasi” 3-ilovaga muvofiq tasdiqlansin. 6. Muvofiqlashtiruvchi: a) bir hafta muddatda ishchi guruhlar tarkibini tasdiqlasin; b) qishloq xoʻjaligi ishlab chiqaruvchilariga suvni tejaydigan sugʻorish texnologiyalarini joriy qilish bilan bogʻliq tashkiliy-texnik masalalarni hal etishda har tomonlama yordam koʻrsatish boʻyicha vazirliklar, idoralar va mahalliy hokimiyat organlarining muvofiqlashtirilgan holda faoliyat yuritishini taʼminlasin; v) suvni tejaydigan sugʻorish texnologiyalarini joriy etish boʻyicha amalga oshirilgan ishlar yuzasidan ishchi guruhlar rahbarlarining hisobotlarini har oyda eshitib borilishini taʼminlasin; g) suvni tejaydigan sugʻorish texnologiyalarini joriy etish loyihalarini amalga oshirish toʻgʻrisidagi axborotni har chorakda Oʻzbekiston Respublikasi Prezidenti Administratsiyasiga taqdim etib borsin; d) 2019-yil 1-noyabrga qadar: ushbu qarorda nazarda tutilgan tomchilatib sugʻorish texnologiyasini joriy etishni ragʻbatlantirish va qoʻllab-quvvatlash chora-tadbirlarini qishloq xoʻjaligi ekinlarining boshqa turlarini ishlab chiqaruvchilarga ham tatbiq etish; 2020-yil va kelgusi yillarda tomchilatib sugʻorish texnologiyasini joriy etish tavsiya etiladigan maydonlar, shuningdek, ularning aniq roʻyxati boʻyicha takliflarni Oʻzbekiston Respublikasi Prezidenti Administratsiyasiga kiritsin. 7. Oʻzbekiston Respublikasi Moliya vazirligi Qishloq xoʻjaligi vazirligi bilan birgalikda: bir oy muddatda paxta xomashyosi ishlab chiqaruvchilarining tomchilatib sugʻorish texnologiyasini joriy qilish bilan bogʻliq xarajatlarini qoplab berish tartibini ishlab chiqsin va Oʻzbekiston Respublikasi Vazirlar Mahkamasiga kiritsin; 2019-yilda paxta xomashyosini ishlab chiqaruvchilarning tomchilatib sugʻorish texnologiyasini joriy qilish bilan bogʻliq, shuningdek, tijorat banklarining kreditlari boʻyicha foizlarini qoplash xarajatlari uchun 120 mlrd. soʻm ajratilishini taʼminlasin; 2020-yildan boshlab Oʻzbekiston Respublikasi Davlat budjeti parametrlarini shakllantirishda paxta xomashyosi ishlab chiqaruvchilarining tomchilatib sugʻorish texnologiyasini joriy qilish bilan bogʻliq xarajatlarini qoplash uchun zarur mablagʻlarni nazarda tutsin. 8. Oʻzbekiston fermer, dehqon xoʻjaliklari va tomorqa yer egalari kengashi “Oʻztoʻqimachiliksanoat” uyushmasi hamda Qoraqalpogʻiston Respublikasi Vazirlar Kengashi va viloyat hokimliklari bilan birgalikda bir oy muddatda 2019-2020-yillarda mazkur qarorda nazarda tutilgan shartlarda paxta xomashyosi ishlab chiqarishda tomchilatib sugʻorish tizimini joriy etish boʻyicha loyihalarni amalga oshirish istagini bildirgan paxta xomashyosi ishlab chiqaruvchilarining aniq roʻyxatini shakllantirsin. 9. Oʻzbekiston Respublikasi Vazirlar Mahkamasi Qashqadaryo viloyati hokimligi, Suv xoʻjaligi vazirligi, “Oʻzbekneftgaz” AJ va “Oʻzkimyosanoat” AJ bilan birgalikda ikki oy muddatda “Oltin Yoʻl GTL” qoʻshma korxonasi va “Shoʻrtan GKK” MChJ tomonidan ishlab chiqariladigan polimer xomashyosi bazasida tomchilatib sugʻorish tizimlarini (trubalar, shlanglar, fitinglar, suv saqlash sigʻimlari, suv yetkazib berish uskunalari va boshqalar) ishlab chiqarish boʻyicha mavjud quvvatlarni tahlil qilish asosida iqtisodiy samaradorlikdan kelib chiqib, Qashqadaryo viloyatida tomchilatib sugʻorish tizimlari va ularning butlovchi qismlarini ishlab chiqaruvchi yangi korxona tashkil etish yuzasidan Oʻzbekiston Respublikasi Prezidenti Administratsiyasiga aniq takliflar kiritsin. 10. Oʻzbekiston Respublikasi Oliy va oʻrta maxsus taʼlim vazirligi hamda Suv xoʻjaligi vazirligi masʼul vazirlik va idoralar bilan birgalikda: a) 2019/2020 oʻquv yilidan boshlab ixtisoslashtirilgan oliy oʻquv yurtlarining tegishli taʼlim yoʻnalishlarida: talabalarning tegishli amaliyot davrida suvni tejaydigan tizimlarni qurish va foydalanish jarayoni bilan bevosita tanishtirib borishni nazarda tutuvchi sugʻorishda suvni tejaydigan texnologiyalarni chuqur oʻrganishlarini; professor-oʻqituvchilar tarkibining yetakchi mahalliy hamda chet el taʼlim va ilmiy-tadqiqot institutlarida sugʻorishda suvni tejaydigan texnologiyalardan foydalanish boʻyicha stajirovka oʻtashini tashkil qilsin; b) 2019-yil 1-martga qadar qishloq xoʻjaligi ishlab chiqaruvchilarini joylarga chiqqan holda qisqa muddatli kurslar shaklida sugʻorishning suvni tejaydigan tizimlaridan foydalanishga oʻqitish boʻyicha dasturlarni ishlab chiqsin va Vazirlar Mahkamasiga kiritsin. 11. Oʻzbekiston Respublikasi Fanlar akademiyasi Suv xoʻjaligi vazirligi va Qishloq xoʻjaligi vazirligi bilan birgalikda mahalliy va jahon ilm-fani va amaliyotining eng yaxshi yutuqlaridan samarali foydalangan holda 2019-2020-yillarda tomchilatib sugʻorish uchun moslashtirilgan ildiz tizimiga ega paxta navlarini yetishtirish agrotexnologiyasini yaratish sohasida ilmiy tadqiqotlar olib borsin. 12. Quyidagilarga: Oʻzbekiston Respublikasi suv xoʻjaligi vaziri Sh.R. Xamrayev zimmasiga — hududlarning oʻziga xosligini hisobga olgan holda, tomchilatib sugʻorish tizimlarini qurish boʻyicha namunaviy loyihalarni ishlab chiqish, shuningdek, tomchilatib sugʻorish tizimlarini qurish va servis xizmat koʻrsatish boʻyicha pudrat guruhlari tashkil etilishini taʼminlash; Oʻzbekiston Respublikasi qishloq xoʻjaligi vaziri B.T. Yusupov zimmasiga — hududlarning tuproq-iqlim sharoitidan kelib chiqib, tomchilatib sugʻorish tizimlaridan foydalangan holda paxta xomashyosini ishlab chiqarish va mashinalar yordamida yigʻib olish texnologik xaritalarini ishlab chiqish va tasdiqlash; Qoraqalpogʻiston Respublikasi Vazirlar Kengashi raisi va viloyatlar hokimlari zimmasiga — xolislik va shaffoflik tamoyillariga asoslangan holda suvni tejaydigan texnologiyalarni joriy etish boʻyicha olib borilayotgan ishlarning samaradorligi yuzasidan javobgarlik yuklansin. 13. Oʻzbekiston Milliy teleradiokompaniyasi, Oʻzbekiston Milliy axborot agentligi, Oʻzbekiston matbuot va axborot agentligi, “Dunyo” axborot agentligiga ushbu qarorning mazmun-mohiyatini, shuningdek, 2019-yilda paxta xomashyosini ishlab chiqarishda tomchilatib sugʻorish texnologiyasini joriy etish jarayoni va natijalarini keng yoritish tavsiya etilsin. 14. Suv xoʻjaligi vazirligi Adliya vazirligi va boshqa manfaatdor vazirliklar va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 15. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti Administratsiyasi rahbari Z.Sh. Nizomiddinov va Oʻzbekiston Respublikasi Bosh prokurori O.B. Murodov zimmasiga yuklansin. T/r Tovarlar nomi TIF TN kodi 1. Tomchilatib sugʻorish tizimi uchun quvur va shlanglar ishlab chiqarish uchun pigment va preparatlar 3206 19 000 0 2. Tomchilatib sugʻorish tizimi uchun PVX quvurlar 3917 23 900 0 3. Sugʻorish uchun tomchilatish trubkasi, tomchilatib sugʻorish tizimi uchun egiluvchan quvurlar 3917 32 000 9 4. Tomchilatib sugʻorish tizimini ulash uchun furnitura va fitinglar 3917 40 000 0 1. Qoraqalpogʻiston Respublikasi Vazirlar Kengashi raisi, viloyat hokimi, ishchi guruh rahbari 2. Qoraqalpogʻiston Respublikasi Vazirlar Kengashi raisining, viloyat hokimining qishloq va suv xoʻjaligi masalalari boʻyicha oʻrinbosari, ishchi guruh rahbarining oʻrinbosari 3. Oʻzbekiston Respublikasi Vazirlar Mahkamasi huzuridagi Agrosanoat majmui ustidan nazorat qilish inspeksiyasining hududiy boshqarmasi boshligʻi 4. Qoraqalpogʻiston Respublikasi qishloq xoʻjaligi vaziri, viloyat qishloq xoʻjaligi boshqarmasi boshligʻi 5. Qoraqalpogʻiston Respublikasi suv xoʻjaligi vaziri, irrigatsiya tizimlari havza boshqarmasi boshligʻi 6. Qoraqalpogʻiston Respublikasi moliya vaziri, viloyat moliya boshqarmasi boshligʻi 7. Yer resurslari va davlat kadastri hududiy boshqarma boshligʻi 8. Hududiy elektr tarmoqlari korxonasi direktori 9. “Oʻzkimyosanoat” AJ vakili 10. “Oʻztoʻqimachiliksanoat” uyushmasi vakili 11. Oʻzbekiston fermer, dehqon xoʻjaliklari va tomorqa yer egalari hududiy kengashi vakili 12. Viloyat “Agrobank” ATB boshqaruvchisi 13. “Oʻzbekipaksanoat” uyushmasining hududiy “Agropilla” MChJ rahbari T/r Loyiha nomi Ijro muddati Masʼul ijrochilar Prezident Administratsiyasi va Vazirlar Mahkamasi Vazirlik va idoralar 1. Xalqaro moliyaviy institutlarning kredit va grant mablagʻlarini quyidagilar uchun jalb qilish: sugʻorishning suvni tejaydigan texnologiyalarini joriy qilishda, shu jumladan tomchilatib sugʻorish texnologiyasi asosida paxta yetishtirish uchun texnologik uskunalar, maxsus qishloq xoʻjaligi texnikalari, mashina va mexanizmlarini xarid qilish; mahalliy va xorijiy ilmiy-tadqiqot muassa�alari, xalqaro konsultantlarni jalb qilgan holda paxta xomashyosini ishlab chiqaruvchi tashkilot rahbarlari va mutaxassislarini tayyorlash, qayta tayyorlash hamda malakasini oshirish ishlarini tashkillashtirish. T. Butunbayev — Prezident Administratsiyasidan Sh. Abidov — Vazirlar Mahkamasidan Davlat investitsiya qoʻmitasi (S. Xolmuradov), Agrosanoat majmui va oziq-ovqat taʼminoti sohasidagi loyihalarni amalga oshirish agentligi (Sh. Shoaxmedov), Suv xoʻjaligi vazirligi (Sh. Xamrayev), Qishloq xoʻjaligi vazirligi (B. Yusupov) 2019-2020-yy. 2019-2020-yy. 2. 2020-yil rivojlanish Davlat dasturi doirasida tasdiqlash uchun plastik quvurlar, tomchilatgichlar, fitinglar, suv tozalagichlar va nasos agregatlari hamda boshqa butlovchi buyumlarni ishlab chiqarishni tashkil etish boʻyicha investitsiya loyihalarini ishlab chiqish. 01.06.2019-y. T. Butunbayev — Prezident Administratsiyasidan Sh. Abidov, R. Gulyamov, I. Maxkamov, M. Rasulov — Vazirlar Mahkamasidan Davlat investitsiya qoʻmitasi (S. Xolmuradov), Iqtisodiyot vazirligi (B. Xodjayev), Suv xoʻjaligi vazirligi (Sh. Xamrayev), Agrosanoat majmui va oziq-ovqat taʼminoti sohasidagi loyihalarni amalga oshirish agentligi (Sh. Shoaxmedov) 3. Sugʻorishning suvni tejaydigan texnologiyalari asosida paxta xomashyosini ishlab chiqarishda qoʻllaniladigan takomillashtirilgan qishloq xoʻjaligi texnikalari, mashina va mexanizmlar, shuningdek, paxta terish mashinalarini ishlab chiqarishni yoʻlga qoʻyish. 2019-2020-yy. T. Butunbayev — Prezident Administratsiyasidan Z. Saidov, M. Rasulov, — Vazirlar Mahkamasidan “Oʻzagrotexsanoatxolding” AJ (M. Karimov), Qishloq xoʻjaligi vazirligi (B. Yusupov), Fanlar akademiyasi (B. Yuldashev) 4. Sugʻorishning suvni tejaydigan texnologiyalarini qoʻllagan holda paxta xomashyosini ishlab chiqarishda foydalaniladigan suvda eruvchan mineral oʻgʻitlar ishlab chiqarishni tashkil qilish. 2019-2020-yy. T. Butunbayev — Prezident Administratsiyasidan B. Sidikov, M. Rasulov — Vazirlar Mahkamasidan “Oʻzkimyosanoat” AJ (A. Abdullayev), Fanlar akademiyasi (B. Yuldashev), Qishloq xoʻjaligi vazirligi (B. Yusupov) 5. Tomchilatib sugʻorish tizimlarini qurish boʻyicha namunaviy loyihalarni ishlab chiqish. Namunaviy loyihalar asosida tomchilatib sugʻorish tizimini qurish uchun shaxsiy loyihalarni ishlab chiqish boʻyicha amaliy seminarlar tashkil etish. 01.03.2019-y. grafik boʻyicha T. Butunbayev — Prezident Administratsiyasidan Sh. Abidov, M. Rasulov — Vazirlar Mahkamasidan Suv xoʻjaligi vazirligi (Sh. Xamrayev), Qurilish vazirligi (A. Tuxtayev), Innovatsion rivojlanish vazirligi (I. Abduraxmonov), Fanlar akademiyasi (B. Yuldashev) 6. Fundamental, amaliy hamda innovatsion tadqiqotlarning davlat ilmiy-texnik dasturlarini shakllantirishda mamlakat hududlarining tuproq-iqlim sharoitini inobatga olgan holda, sugʻorishning suvni tejaydigan texnologiyalarini joriy etish boʻyicha innovatsion gʻoyalar va zamonaviy texnologiyalar ishlab chiqilishini nazarda tutuvchi ilmiy loyihalarni kiritish. har yili belgilangan muddatlarda T. Butunbayev — Prezident Administratsiyasidan Sh. Abidov, M. Rasulov — Vazirlar Mahkamasidan Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), Oliy va oʻrta maxsus taʼlim vazirligi (I. Majidov), Qishloq xoʻjaligi vazirligi (B. Yusupov), Suv xoʻjaligi vazirligi (Sh. Xamrayev) 7. Hududlarning tuproq-iqlim sharoitidan kelib chiqqan holda, tomchilatib sugʻorish tizimini qoʻllab yetishtiriladigan paxta xomashyosini ishlab chiqarish va mashina yordamida terib olishning texnologik xaritasini ishlab chiqish va tasdiqlash. 01.03.2019-y. T. Butunbayev — Prezident Administratsiyasidan M. Rasulov, R. Gulyamov — Vazirlar Mahkamasidan Qishloq xoʻjaligi vazirligi (B. Yusupov), Moliya vazirligi (A. Xaydarov), Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), “Oʻzagrotexsanoatxolding” AJ (M. Karimov) 8. Quyidagi ixtisoslashgan: suv xoʻjaligi va boshqa qurilish tashkilotlari, shuningdek, tomchilatib sugʻorish tizimlarining butlovchi buyumlarini ishlab chiqaruvchilar tarkibida tomchilatib sugʻorish tizimini qurish boʻyicha pudrat guruhlarini; tomchilatib sugʻorish tizimlariga servis xizmatlarini koʻrsatuvchi guruhlarni tashkil etish. 01.04.2019-y. 01.05.2019-y. T. Butunbayev — Prezident Administratsiyasidan Sh. Abidov, M. Rasulov — Vazirlar Mahkamasidan Suv xoʻjaligi vazirligi (Sh. Xamrayev), Qurilish vazirligi (A. Tuxtayev), Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), Qoraqalpogʻiston Respublikasi Vazirlar Kengashi, viloyatlar hokimliklari 9. Tomchilatib sugʻorish tizimlari va ularning butlovchi buyumlarini ishlab chiqaruvchi mahalliy korxonalar tomonidan sifat menejmenti tizimini joriy etishda belgilangan tartibda amaliy yordam koʻrsatish. doimiy T. Butunbayev — Prezident Administratsiyasidan Z. Saidov, R. Gulyamov, M. Rasulov — Vazirlar Mahkamasidan “Oʻzstandart” agentligi (D. Sattarov), Suv xoʻjaligi vazirligi (Sh. Xamrayev), Qishloq xoʻjaligi vazirligi (B. Yusupov) 10. Tomchilatib sugʻorish tizimini joriy qilish boʻyicha ishchi loyihalarni davlat ekspertizasidan oʻtkazishni taʼminlash. ekspertizaga berilgandan soʻng ikki hafta muddatda T. Butunbayev — Prezident Administratsiyasidan I. Maxkamov — Vazirlar Mahkamasidan Qurilish vazirligi (A. Tuxtayev), Qoraqalpogʻiston Respublikasi Vazirlar Kengashi, viloyatlar hokimliklari 11. Tomchilatib sugʻorish texnologiyasi asosida paxta xomashyosini ishlab chiqaruvchilarni paxtani yetishtirish davrida belgilangan tartibda kafolatli va uzluksiz suv bilan bilan taʼminlash choralarini koʻrish. sugʻorish davrida T. Butunbayev — Prezident Administratsiyasidan M. Rasulov — Vazirlar Mahkamasidan Suv xoʻjaligi vazirligi (Sh. Xamrayev), Qoraqalpogʻiston Respublikasi Vazirlar Kengashi, viloyatlar hokimliklari 12. Tomchilatib sugʻorish texnologiyasi asosida paxta xomashyosini ishlab chiqaruvchilarni paxtani yetishtirish davrida belgilangan tartibda kafolatli va uzluksiz elektr energiyasi bilan bilan taʼminlash choralarini koʻrish. sugʻorish davrida T. Butunbayev — Prezident Administratsiyasidan B. Sidikov — Vazirlar Mahkamasidan “Oʻzbekenergo” AJ (R. Raimov), Qoraqalpogʻiston Respublikasi Vazirlar Kengashi, viloyatlar hokimliklari 13. Tomchilatib sugʻorish texnologiyasiga moslashtirilgan ildiz tizimli gʻoʻza navlarini yetishtirish agrotexnologiyalarni ishlab chiqish boʻyicha ilmiy tadqiqotlar oʻtkazish. 2019-2020-yy. T. Butunbayev — Prezident Administratsiyasidan Sh. Abidov, M. Rasulov — Vazirlar Mahkamasidan Fanlar akademiyasi (B. Yuldashev), Suv xoʻjaligi vazirligi (Sh. Xamrayev), Qishloq xoʻjaligi vazirligi (B. Yusupov) 14. Batafsil tahlil va ilmiy-amaliy tadqiqotlar oʻtkazish asosida Qoraqalpogʻiston Respublikasi va Xorazm viloyatlarining tuproq-iqlim sharoitlarini hisobga olgan holda, sugʻorishning suvni tejaydigan texnologiyalaridan foydalanish samaradorligini oshirish boʻyicha aniq takliflar ishlab chiqish va Vazirlar Mahkamasiga kiritish. 15.11.2019-y. T. Butunbayev — Prezident Administratsiyasidan M. Rasulov, Sh. Abidov — Vazirlar Mahkamasidan Fanlar akademiyasi (B. Yuldashev), Suv xoʻjaligi vazirligi (Sh. Xamrayev), Qishloq xoʻjaligi vazirligi (B. Yusupov), Oliy va oʻrta maxsus taʼlim vazirligi (I. Madjidov), Qoraqalpogʻiston Respublikasi Vazirlar Kengashi (K. Sariyev), Xorazm viloyat hokimligi (F. Ermanov) 15. Ixtisoslashtirilgan oliy oʻquv yurtlarining tegishli bakalavriat va magistratura yoʻnalishlarida: sugʻorishning suvni tejaydigan texnologiyalaridan foydalanishni chuqurlashtirilgan tarzda oʻqitishni; sugʻorishning suvni tejaydigan tizimlarini qurish va ulardan foydalanish jarayoni bilan talabalarni bevosita tanishtirishni nazarda tutuvchi malakaviy amaliyotlarni tashkillashtirish. Yetakchi mahalliy va xorijiy taʼlim hamda ilmiy-tadqiqot institutlarida ixtisoslashtirilgan oliy oʻquv yurtlarining professor-oʻqituvchilar tarkibi uchun sugʻorishda suvni tejaydigan texnologiyalardan foydalanish boʻyicha stajirovka oʻtkazish. 2019/2020 oʻquv yilidan boshlab T. Butunbayev — Prezident Administratsiyasidan K. Rizayev, Sh. Abidov, M. Rasulov — Vazirlar Mahkamasidan Oliy va oʻrta maxsus taʼlim vazirligi (I. Madjidov), Fanlar akademiyasi (B. Yuldashev), Suv xoʻjaligi vazirligi (Sh. Xamrayev), Qishloq xoʻjaligi vazirligi (B. Yusupov) 16. Qishloq xoʻjaligi ishlab chiqaruvchilarini sugʻorishning suvni tejaydigan tizimlaridan foydalanish boʻyicha joylarga chiqqan holda qisqa muddatli kurslar shaklida oʻqitish dasturini ishlab chiqish va Vazirlar Mahkamasiga kiritish. 01.03.2019-y. T. Butunbayev — Prezident Administratsiyasidan K. Rizayev, Sh. Abidov, M. Rasulov — Vazirlar Mahkamasidan Oliy va oʻrta maxsus taʼlim vazirligi (I. Madjidov), Fanlar akademiyasi (B. Yuldashev), Suv xoʻjaligi vazirligi (Sh. Xamrayev), Qishloq xoʻjaligi vazirligi (B. Yusupov) 17. Quyidagilarni taʼminlash: 2019-yilda paxta xomashyosini yetishtirishda sugʻorishning suvni tejaydigan texnologiyalarini joriy etish natijalarini batafsil tahlil qilish; kelgusi yillarda ushbu texnologiyalarni joriy etishni kengaytirish boʻyicha asoslangan takliflarni tayyorlash va Vazirlar Mahkamasiga kiritish. 01.11.2019-y. T. Butunbayev — Prezident Administratsiyasidan M. Rasulov, R. Gulyamov, Sh. Abidov — Vazirlar Mahkamasidan Suv xoʻjaligi vazirligi (Sh. Xamrayev), Qishloq xoʻjaligi vazirligi (B. Yusupov), Moliya vazirligi (D. Kuchkarov), Iqtisodiyot vazirligi (B. Xodjayev), Innovatsion rivojlanish vazirligi (I. Abduraxmonov), Fanlar akademiyasi (B. Yuldashev), Qoraqalpogʻiston Respublikasi Vazirlar Kengashi, viloyatlar hokimliklari